Okresná prokuratúra Bratislava III 
Vajnorská 47, 832 77 Bratislava 3 	

Sp. zn. : 4 Pv 658/10/1103	Bratislava III, 21.3.2013
EEČ : 2-10-39-2013

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátor Okresnej prokuratúry Bratislava III
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Bratislava III zo dňa 22.2.2013, spisová značka 4 Pv 658/10/1103, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v presne nezistenom čase od 01.06.2010 do 22.09.2010 v Bratislave, na Bojnickej ulici č. 14 si prisvojil z XXXXX veci, ktoré mu boli zverené a to 1 ks mobilný telefón zn. Nokia 5800, 1 ks navigačný systém MIO Moov 400, 10 sád euromincí, 5 balení nálepiek FIFA, 2 balenia kozmetiky AXE Afrika, 1 ks počítačovú myš MI 4910 a 1 ks knihu od neznámeho autora, čím bola spoločnosti XXXXX spôsobená škoda vo výške 885, 89 Eura  

Uznesením prokurátora Okresnej prokuratúry Bratislava III zo dňa 22.2.2013, spisová značka 4 Pv 658/10/1103, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Prokurátor Okresnej prokuratúry Bratislava III uznesením sp. zn. 4Pv 658/10-12 z 31.01.2012 podľa § 216 ods. 1 písm. a), b), c) Trestného poriadku podmienečne zastavil trestné stíhanie proti obv. XXXXX pre  prečin sprenevery podľa § 213 ods. 1 Trestného zákona, ktorého sa dopustil na  skutkovom základe uvedenom vo výrokovej časti predmetného uznesenia.

	Podľa § 216 ods. 2 Trestného poriadku prokurátor Okresnej prokuratúry Bratislava III určil obvinenému skúšobnú dobu vo výmere 12 mesiacov, ktorá začala plynúť odo dňa nadobudnutia právoplatnosti uvedeného uznesenia o podmienečnom zastavení trestného stíhania, pričom toto uznesenie nadobudlo právoplatnosť dňom 11.02.2012. Skúšobná doba uplynula dňom 11.02.2013. 

	Z odpisu registra trestov Generálnej prokuratúry SR na obvineného vyplýva, že tento nemá okrem záznamu viažuceho sa k podmienečnému zastaveniu trestného stíhania y 31.01.2012 žiadny ďalší záznam v registri trestov. 

	Z  lustrácie v systéme AVÍZO vedeného Ministerstvom vnútra SR vyplýva, že obv. nie je v súčasnosti stíhaný ako obvinený. 

	Z výpisu z Ústrednej evidencie priestupkov Ministerstva vnútra SR vyplýva, že tento nemá v predmetnej evidencii žiadny záznam. 

	Ako teda vyplýva z vyššie uvedených listinných dôkazov, ktoré predstavujú podklad k vysloveniu osvedčenia sa obvineného v skúšobnej dobe podmienečného zastavenia trestného stíhania, obvinený v priebehu skúšobnej doby viedol riadny život, t.j. nedopustil sa žiadnej trestnej činnosti, nebol odsúdený, nie je proti nemu v súčasnosti vedené trestné stíhanie a nebol ani postihnutý za priestupok a teda splnil podmienky pre vyslovenie osvedčenia sa v skúšobnej dobe podmienečného zastavenia trestného stíhania. 

       	Podľa § 217 ods. 4 Trestného poriadku  právoplatnosťou rozhodnutia o tom, že sa obvinený osvedčil, nastávajú účinky zastavenia trestného stíhania (§ 9 ods. 1 písm. e) Trestného poriadku). 

	Nakoľko boli splnené všetky podmienky pre postup podľa § 217 ods. 1 Trestného poriadku, rozhodol som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Lukáš Hanniker
prokurátor